
Hae ii Richt Hertie Yule en 
Fair Few Ye tie 20001 

W HAN the bells o Hogmanay 1999 
feinish dingin oot, an we wish oorsels 
an awbodie else a richt GUID NEW 
YEAR, we step ower the door-stane intae, no 
juist anither new year, but intae anither 
century an anither millennium an aw. Eor aw 
the’r fowk, learit in nummers, that threaps 
the new millennium is anither year awa, in 
maist fowks’ heids, whan the calendar 
chynges tae 2000, thay’ll aw leuk back on 
1999 as the hinnermaist year o last century. 
Sae, gin we’r aw spared tae see it intae the 
2It. century, we maun aw be unco thankrif 
tae be takin wir ain language intae it wi us an 
aw. The fack that we still hae it wi us tae 
wish a guid new year an sing Auld Lang 
Syne is nae thanks tae onie o wir 
governments, TV or press but in spite o 
thaim aw. An in spite o thaim aw, the leid 
will bide strang in the new century an aw as 
lang’s it bides strang in oor herts an as lang’s 
it bides nae stranger tae oor mooths. Learn 
the bairns weel sae thay can see it ower tae 
thair ain bairns an whan the time comes, 
some o thaim micht weel hae a sate in 
Holyrood wi nae hint o the creenge tae conter 
thaim uisin the words thair herts kens best. 
Here’s tae you an here’s tae us! May the 
best ye’v iver seen be the warst ye’ll iver 
see in 2000! 

Jynt Gaelic/Scots Campaine 
Centers P&J Language 
Policy. 

H ere an owersettin intae Scots o pairt o 
Bruce Mac Maelcon’s Gaelic column in 
the Scots Independent. 

“Gaelic an Scots upsteerers is workin 
thegither on an important campaine the noo. 
In the Hielands, readers o the Press & Journal 
gits a Gaelic column ilka Monday. In the 
Nor-aist, readers gits a Scots column. In the 
mids o Scotland, the’r nae Gaelic nor Scots 
column in the P&J at aw. On that foond, leid 
upsteerers haes been screivin tae the editor o 
the paper, speirin him tae prent baith the 
Gaelic an Scots columns in ilka edeetion o 
the paper naitional-like. Gin ye’r o a mind 
tae jyne in an tak pairt in this campaine, 
screive tae: Derek Tucker, Editor 

Scots TungWITTINS 


on the wab. 

The Scots Tung Wittins can be vizzied or 
doon-loadit an prentit (noo in HTML format 
forbye) frae the wab-steid o 

The Scots Speikers Curn, Glesca. 

Wab-steid backin 

http://www.mlove.free-online.co.uk/ 

A hard copie o STW is sent free o change tae 
aw maimbers o Scots Tung. 

Maimbership subscreivins is £4 peyed ilka 
September. (£5 furth o United Kinrik) 

o the Press an Journal, Lang Stracht, 
Aiberdeen, AB15 6DP, an speir him tae pit a 
Gaelic column an a Scots column in aw the 
edeetions o the paper iverie week.” 

We unnerstaun that twa o the leadin lichts o 
this campaine is Alasdair MacCaluim, Gaelic 
Development Officer wi Perth & Kinross 
Cooncil’s Eddication Depairtment an David 
Wilson o Pitmedden, a lang-staunin maimber 
o Scots Tung. It daesna seem aw that 
wicelike for the P&J tae pit oot three 
different edeetions tae the Hielands, Nor-aist 
an Mids o Scotland. Shuirlie it wad mak 
mair sense tae hae thaim aw the same. In a 
raicent survey cairried oot bi Maister 
MacCaluim for his PhD, he threaps that the 
feck o Gaelic laimers, aboot twa thirds, bides 
in the Lallans. Gaelic medium lairnin is weel 
foondit in the Lallans schuils as weel. Anent 
thair Scots column, it’s aither heich- 
heiditness or ignorance o the Scots language 
that gars the P&J’s Editor tae jalouse that 
fowk that traivels the Lang Whang winna 
unnerstaun the language o the fowk that 
bides in the Lang Stracht. We dinna care 
whit by-leid o Scots it’s screivit in, as lang’s 
it’s Scots. It’s juist as daft an aw tae jalouse 
that fowk in the Hielands juist speak aither 
Gaelic or English an dinna unnerstaun Scots. 
If ye want tae jyne in wi the campaine, juist 
screive the Editor a wee line an sen it tae the 
abuin backin. 

2001 Census. 

RENE McGugan, MSP for Nor-aist 
Scotland, is keen tae forder the uiss o 
Scots an tae see its oncome in eddication. 
Tae dae this, it's her consait that the first 
thing that shuid be duin shuid be tae hae a 
quaisten on the Scots leid speirt in the 
incomin Census o 2001. She haes speirt the 
Scottish Executive gin thay haed onie ettles 
tae chynge the format o the 2001 Census sae 
a quaisten aboot Scots can be eikit in. The 
screivit repone frae Jim Wallace is gien 


ablow, an syne he is sayin naither ay nor 
naw, it gies us the inlat tae speir him an the 

Scottish 

Executive aw the 
same quaistens 
we speirt baith 
the Conservative 
an Labour 

Scottish Offices. 
Mistress 

McGugan cuid 
weel be daein wi 
as muckle uphaud 
as we can gie her sae git screivin. 

~~oo~~ 

SCOTTISH PARLIAMENT 
WRITTEN ANSWER 

20 October 1999 

index heading: Justice Department 
Irene McGugan (North-East Scotland) 
(SNP).. To ask the Scottish Executive whether 
it has plans to amend the census format to 
include a question on the Scots language in 
order to assist in the promotion and provision 
of Scots in education and other areas. 

Mr Jim Wallace: 

The topics proposed by the UK Government 
for the 2001 Census of Population were 
announced in the White Paper (Cm 4253) 
published on 4 March 1999. The White Paper 
did not contain a proposal to include a 
question on Scots language in the Census in 
Scotland. The Scottish Executive are now 
responsible for the Census in Scotland and 
will be making proposals about the content of 
the 2001 Census to the Scottish Parliament 
later this year. 

SCOTTISH EXECUTIVE 

Scots in the Pairliament. 

T he Procedures Comatee o the 

pairliament haed a debate anent the 
Scots language on Tuesday 16t. 

November whaur thay greed tae recommend 
that the sweirin-in aith for new MSP’s shuid 
be provided an allooed in Scots. David 
Purves, in a letter tae the pairliament, eikit 
the follaein possible aith for MSP’s proponed 
bi the Saltire Associe:- 
“A sweir bi Almichtie God that A wul be 
leal an true an gie true allegiance til hir 


Neist Forgaitherin 
Mon. 17t. Januar 2000 
7.30pm tae 9.00pm 
Comatee Room C. 
Brunton Ha, Musselburgh. 


Majestie (or Her Grace) Queen Elizabeth, 
hir heirs an successors, conform til law. 
Sae help me God.” 






















The Comatee wis couthie o the quaisten 
anent Scots signage in the pairliament 
biggins an, tho it wisna athin its ain 
owerance, the Convener sayed he haed nae 
difficulty wi pittin forrit the suggestion tae 
the Scottish Pairliamentary Corporate Body 
that it shuid conseeder Scots signage in the 
new biggin. The comatee greed tae dae that. 
The third pint, that wis greed on, wis that 
maimbers shuid be allooed tae speak Scots if 
thay wantit tae, an it shuid be recordit in 
Scots in the Official Report. 

Some o the press coverage o thae ongauns 
wis naethin but ignorance o the existence o 
Scots, bias an even juist blatant lees. 
Elizabeth Quigley, screivin in the Daily Mail, 
wis aboot the warst wi a heid-line that read, 
“A tongue-lashing for MSP’s over 
language that has Scots baffled.” She 
refers tae “...the Scots tongue - a dialect 
now rarely spoken in Scotland.” 
Somebodie shuid gie her a copie o the 
GRO(S) Scots Language Report (1996). 
Thare agane, facks is no cheils Mistress 
Quigley taks onie tent o an she feinishes on a 
brammer bi pittin the follaein words intae the 
mooth o Janis Hughes MSP whan she wis 
referrin tae the recordin o speeches in Scots, 
“Nobody else will understand it.” 

A ful copie o the Official Report is eikit tae 
the end o this wittins-blat sae ye can see for 
yersel exacklie whit the wumman sayed. The 
comatee seems tae hae acceppit oor consaits 
anent the aith an the speakin an recordin o 
Scots but wi the quaisten o signage haein tae 
gaun tae the Scottish Parliamentary 
Corporate Body an the maitter o Scots 
language leaflets no bein brocht up at aw, 
aiblins we shuid be keepin the pat bilin an 
giein thaim a screive or twa. The fowk tae 
screive tae on the abuin Corporate Body is:- 
Sir David Steel KBE MSP, (Convener) 

Robert Brown MSP 
Des McNulty MSP 
Andrew Welsh MSP 
John Young MSP. 

!!!! HET KAIL !!!! 

T’S aye the same. Ye nae suiner git the 
STW feinished an ready tae stert prentin 
whan a piece o het wittins comes in that 
juist canna wait anither month tae tell. Sic 
wis the wittins o Irene McGugan’s motion in 
Scots tae the Scots Pairliament anent a 
quaisten on the Scots leid in the 2001 Census 
an the muckle stushie it caused. 

The motion wis that:- 

“The Scottish Parliament gies a heize tae 
the demands o the Scots Leid Associe, 
academic bodies an ithers for a question 
anent Scots on the National Census o 2001 
an bauds at sic a question is the ae wey o 
finnin oot the information necessar for tae 
forder the plannin o a national policie for 
Scots i the scuils, braidcastin an ither 
pairts o the public life o Scotland.” 

Eor aw that she pit forrit the Motion, speirin 
in parteeclar that it shuid be screivit in Scots 
as weel as English, an that wis greed on, she 
wis later telt that Standing Orders threapit 
that aw Motions haed tae be screivit in 
English. In the hinneren, she haed tae pit 


forrit the Motion screivit in juist English tae 
alloo the maitter tae mak heidwey. 

The’r shuirlie sumhin no richt whan an MSP 
is allooed tae hae a debate in Scots, wi the 
permeeshion o the Presiding Officer, an this 
will kythe in the Official Report screivit in 
Scots, but the oreeginal pittin forrit o the 
maitter for discussion CANNA be duin in 
Scots. Standing Orders like that, that juist 
cairie on the auld farrant cultural 
discreemination we thocht we haed gotten 
redd o, canna be allooed tae gaun 
unchallenged an Irene is gaun tae tak it up wi 
the Procedures Comatee on behauf o baith 
the Scots an Gaelic languages. 

Oniebodie ettlin tae gie a heize shuid screive 
tae onie o the follaein Procedures Comatee 
maimbers - Murray Tosh MSP (Convener), 
Donald Gorrie MSP (auldest Maimber), Janis 
Hughes MSP, Gordon Jackson MSP, Andy 
Kerr MSP, Gil Paterson MSP or Mike 
Russell MSP. 

Sendin Smoked Haddies Tae 
Arbroath. 

N Monday 9t. o November, the Scots 
Tung Convener an Secretar wis invitit 
alang tae a forgaitherin o the Cockenzie 
an Port Seton Local History Society tae gie a 
wee crack anent the Scots leid an the ongauns 
o Scots Tung. The forgaitherin, hauden in 
the Port Seton Community Centre, wis awfu 
weel tendit wi aboot 40 fowk thare 
an ye cuid feel frae the souch o the place that 
the intrest in the Scots language wis the rael 
McKay. Hauf wey through, quaistens wis 
invitit frae the bodie o the kirk an it wis plain 
as the neb on yer face that the Scots comin 
frae the flair wis ilka bit as guid as the Scots 
comin frae the pletform. It wis lik sendin 
smoked haddies tae Arbroath but in a guid, 
hert-warmin kinna wey. The’r no monie 
forgaitherins we’v been tae whaur English 
wis nae whaur tae be fund but this ane wis 
the nearest ye cuid git. Eorbye that, we selt 
aboot £32.00 worth o Yule cairds aw 
thegither thon nicht, for aw that we juist haed 
seeven o wir new cairds left. 

Guid Friday Greement Set 
Tae Gie Ulster Scots A 
Muckle Heize. 

I raicent ongauns anent the Guid 
Eriday Greement it leuks like peace 
micht weel hae a chance noo in 
Northern Ireland an aw the monie greements 
atween the Irish an UK Governments can noo 
be pit in place includin the ane tae tak on 
haund 

settin up cross-border bodies tae dale wi 
maitters hauden dear tae baith pairts o 
Ireland. 

Ane o thae greements is tae dae awa wi the 
Irish Language Board, that haes owerance 
ower awthin tae dae wi Irish Gaelic athin the 
Irish Republic, an pit in its place a new cross- 
border bodie wi owerance for baith Irish 
Gaelic an Ulster Scots. This new bodie is tae 
be sindert intae twa pairts, ane for Irish 


Gaelic wi its heid office in Belfast (NI) an 
ane for Ulster Scots wi its heid office in 
Donegal (Irish Rep.) 

We unnerstaun that fundin for the twa 
languages is tae be aboot £10m, or thereby, 
for Irish Gaelic (75% frae the Republic 
Government an 25% frae the UK 
Government) an anither £lm for Ulster Scots 
forbye (75% frae the UK Government an 
25% frae the Rep. Govt.) This means that 
forbye the £750,000 that the UK Govt, is 
gaun tae gie Ulster Scots, the Irish Republic 
is gaun tae gie it £250,000 an aw, twice as 
muckle siller nor the UK Govt, haes gien tae 
the leid's mither tung, (Scottish) Scots. 

It's aye guid tae see a wee bairn weel fendit 
for but whit kinna fowk wad juist gaun by an 
leave its mither tae sterve? 

Scots Language Poster In 
Pairliament Shop. 

I T haes noo been confirmed that the 
follaein Scots Tung’s poster haes been pit 
up inside the Pairliament Shop. Or noo, 
the onlie signage or posters tae be seen on the 
pairliament premises, haes been screivit onlie 
in aither English or Gaelic. Tho this is juist 
a temporary ane tae help tae sell wir Yule 
cairds, some poster haed tae be the first tae 
be screivit in Scots an Scots Tung is unco 
prood that it turned oot tae be ane o wir ain. 
We wunner whit’ll be saicont. 

I Scots Language I 
^Christmas Cairds| 

% Selt Here! % 

Juist Gaunae No! 

HON new tellie program, Chewin The 
Fat that’s bein pit oot on BBCl thae 
days haes shuirlie peened on tae a new 
“catch phrase”. It gauns sumhin lik this:- 

“Gaunae no dae that!” “How no?” “Juist 
gaunae no!” Pure dead brilliant is it no? 

Makars' Neuk 

An sae this day brings fowk content, 
Blithesome, hertie merriment. 

Aw thanks tae a bairn born lang syne 
An mindit noo in breid an wine. 

J.C. Cousin. 








